CELEX: 62009CO0492
Language: hu
Date: 2010-12-15 00:00:00
Title: A Bíróság (hetedik tanács) 2010. december 15-i végzése.#Agricola Esposito Srl kontra Agenzia delle Entrate - Ufficio di Taranto 2.#Előzetes döntéshozatal iránti kérelem: Commissione tributaria provinciale di Taranto - Olaszország.#Az eljárási szabályzat 92. cikkének 1. §-a, 103. cikkének 1. §-a és 104. cikke 3. §-ának második bekezdése - Elektronikus hírközlő hálózatok és elektronikus hírközlési szolgáltatások - 2002/20/EK, 2002/21/EK és 2002/77/EK irányelv - Igazgatási díj - Részleges elfogadhatatlanság - Olyan kérdések, amelyekre a válasz nem hagy semmilyen indokolt kétséget.#C-492/09. sz. ügy.

A Bíróság (hetedik tanács) 2010. december 15‑i végzése – Agricola Esposito kontra Agenzia delle Entrate – Ufficio di Taranto
            2
      (C‑492/09. sz. ügy)
      „Az eljárási szabályzat 92. cikkének 1. §‑a, 103. cikkének 1. §‑a és 104. cikke 3. §‑ának második bekezdése – Elektronikus hírközlő hálózatok és elektronikus hírközlési szolgáltatások – 2002/20/EK, 2002/21/EK és 2002/77/EK irányelv – Igazgatási díj – Részleges elfogadhatatlanság – Olyan kérdések, amelyekre a válasz nem hagy semmilyen indokolt kétséget”
      1.                     Előzetes döntéshozatalra előterjesztett kérdések – Elfogadhatóság – Olyan kérelem, amely nem ismerteti a tényállást és a jogszabályi
            hátteret, és nem fejti ki az előzetes döntéshozatal iránti kérelemnek a Bíróság elé terjesztését igazoló okokat (A Bíróság
            eljárási szabályzata, 92. cikk, 1. § és 103. cikk, 1. §) (vö. 21–26. pont és a rendelkező rész 1. pontja)
      2.                     Jogszabályok közelítése – Elektronikus hírközlő hálózatok és elektronikus hírközlési szolgáltatások – Engedélyezés és szabályozási
            háttér – 2002/20 és 2002/21 irányelv (2002/20 és 2002/21 európai parlamenti és tanácsi irányelv) (vö. 35–36., 38., 40–44. pont
            és a rendelkező rész 2. pontja)
      Tárgy
      
         
               Előzetes döntéshozatal iránti kérelem – Commissione tributaria provinciale di Taranto – Az elektronikus hírközlő hálózatok
                  és elektronikus hírközlési szolgáltatások közös keretszabályozásáról szóló, 2002. március 7‑i 2002/21/EK európai parlamenti
                  és tanácsi irányelv (HL L 108., 33. o.; magyar nyelvű különkiadás 13. fejezet, 29. kötet, 349. o.) 9. cikke (1) bekezdésének,
                  valamint az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március
                  7‑i 2002/20/EK európai parlamenti és tanácsi irányelv (HL L 108., 21. o.; magyar nyelvű különkiadás 13. fejezet, 29. kötet,
                  337. o.) 12. és 13. cikkének értelmezése – Igazgatási díj előírása telefon-előfizetési szerződés esetén – A feltöltőkártyás
                  telefonok esetében nem alkalmazott díj – Megengedhetőség.
               
            Rendelkező rész
      
         
                  1)
               
               
                  
               
               
                  	A negyedik kérdésnek az elektronikus hírközlő hálózatok és elektronikus hírközlési szolgáltatások piacain belüli versenyről
                     szóló, 2002. szeptember 16‑i 2002/77/EK bizottsági irányelvre vonatkozó része, valamint a hatodik kérdés elfogadhatatlan.
                  
               
            
         
                  2)
               
               
                  
               
               
                  	Az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7‑i
                     2002/20/EK európai parlamenti és tanácsi irányelvvel („engedélyezési irányelv”) és az elektronikus hírközlő hálózatok és elektronikus
                     hírközlési szolgáltatások közös keretszabályozásáról szóló, 2002. március 7‑i 2002/21/EK európai parlamenti és tanácsi irányelvvel
                     („keretirányelv”) nem ellentétes az olyan díj, mint az igazgatási koncessziós díj.